Δόξα 2016

Η Δόξα 2016 είναι γυναικείος ποδοσφαιρικός σύλλογος με έδρα τη Δράμα. Ιδρύθηκε το 2016 και έχει ως χρώματα το μαύρο και το λευκό, όπως τα χρώματα της Δόξας Δράμας. Διεξάγει τους εντός έδρας αγώνες στο Γήπεδο Δόξας Δράμας.

 Ιστορία 

 2016-2019 
Ο σύλλογος ιδρύθηκε τον Αύγουστο το 2016 από τον μέχρι και σήμερα πρόεδρο Νίκο Λαζαρίδη. Από το 2016 μέχρι το 2019 η ομάδα αγωνιζόταν στην Γ΄ Εθνική στον 1ο όμιλο. Την περίοδο 2018-2019 η ομάδα πήρε την άνοδο από την Γ΄ Εθνική στη Β΄ Εθνική βγαίνοντας πρώτη και κερδίζοντας το πρωτάθλημα του 1ου ομίλου της Γ΄ Εθνικής γυναικών.

 2019-20 
Μετά την άνοδο της στη Β΄ Εθνική στα μισά του πρωταθλήματος ξεκίνησε η πανδημία του κορονοϊού και αυτό σήμανε την οριστική διακοπή του πρωταθλήματος. Η Δόξα τερμάτισε στην 4η θέση του 1ου ομίλου της Β΄ Εθνικής παρόλα αυτά πήρε την άνοδο για την Α΄ Εθνική καθώς έπρεπε να υπάρχει ο επιθυμητός αριθμός για να πραγματοποιηθεί το πρωτάθλημα της Α΄ Εθνικής με βάση τον κανονισμό της ΕΠΟ.

 2020-21 
Η Δόξα 2016 αγωνίστηκε για πρώτη φορά στην Α΄ Εθνική κατηγορία το 2020-21, Η διοργάνωση ήταν προγραμματισμένη να εκκινήσει την 1η Νοεμβρίου του 2020, κάτι που δεν κατέστη δυνατό λόγω των μέτρων για περιορισμό της πανδημίας του κορωνοϊού. Στην πρώτη φάση οι ομάδες των δύο ομίλων θα αγωνίζονταν σε δύο γύρους. Ύστερα από την ολοκλήρωση των ομίλων θα διεξάγονταν διπλοί αγώνες κατάταξης μεταξύ των πρώτων για την ανάδειξη του πρωταθλητή, καθώς και μεταξύ των δεύτερων για την τρίτη θέση.

Ύστερα από πολλούς μήνες απραξίας, αποφασίστηκε η οριστική έναρξη της διοργάνωσης στις 11 Απριλίου του 2021. Το αρχικό σύστημα διεξαγωγής άλλαξε, με τις ομάδες να αγωνίζονται σε ένα γύρο κατά την πρώτη φάση, ενώ και οι αγώνες κατάταξης ήταν μονοί, και διεξήχθησαν σε ουδέτερη έδρα. Η Δόξα στην πρώτη της χρονιά στην Α΄ Εθνική τερμάτισε στην 6η θέση του βαθμολογικού πίνακα παραμένοντας στην πρώτη κατηγορία.

 2021-22 
Η Δόξα 2016 τερμάτισε στην 7η θέση το πρώτου ομίλου της Α΄Εθνικής γυναικών και υποβιβάζεται ως 3η ομάδα από το τέλος στη Β΄ Εθνική.

 2022-23 
Η Δόξα 2016 μετά από 2 χρονιά συμμετοχής της στην Α΄ Εθνική αγωνίζεται πλέον για τη Β΄ Εθνική με την ομάδα για τη σεζόν 2022-2023 να τερματίζει στη 2η θέση του ομίλου και χάνοντας την άνοδο για την Α΄ Εθνική από τις Σειρήνες Γρεβενών.

 2023-24 
Η Δόξα 2016 τοποθετήθηκε στον 1ο όμιλο της Β' Εθνικής, στον οποίο τερμάτισε πρώτη, μετρώντας συνολικά 14 νίκες σε 16 παιχνίδια. Η ομάδα θα αγωνιστεί στα μπαράζ ανόδου στην Α' Εθνική, με αντιπάλους τις τρείς υπόλοιπες πρωταθλήτριες των ομίλων της Β' Κατηγορίας, εκεί όπου τρεις από τις τέσσερεις ομάδες θα κερδίσουν μια θέση στην Α΄ Εθνική της επόμενης σεζόν.

Η Δόξα 2016 είχε ομάδα και στον πρώτο όμιλο της Α΄ Εθνικής κατηγορίας ποδοσφαίρου σάλας γυναικών, εκεί όπου τερμάτισε στη δεύτερη θέση, αλλά ηττήθηκε στα προημιτελικά του πρωταθλήματος από τον τρίτο του δευτέρου ομίλου, Ατρόμητο Αθηνών.

 2024-25 
Η Δόξα 2016 αγωνίζεται πλέον στην Α΄ Εθνική μετά από τους αγώνες μπαράζ μεταξύ των 4 πρωταθλητριών των ισάριθμων ομίλων στο Πρωτάθλημα της Β' Εθνικής τη σεζόν 2023-24.

Στις 15 Ιανουαρίου έγινε γνωστό πως η Δόξα 2016 αποχώρησε από το πρωτάθλημα της Α΄ Εθνικής.

 Τίτλοι 

 Πρωτάθλημα Ελλάδος Γ΄ Εθνικής γυναικών - 1ος όμιλος (2019)
 Πρωτάθλημα Ελλάδος Β' Εθνικής γυναικών - 1ος όμιλος (2024)

 Παραπομπές 

 Εξωτερικοί σύνδεσμοι 

 Facebook DOXA
 Ισότοπος

Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2016